‹‹በሕጋዊ መንገድ ተደራጅተን ዕውቅና ላገኘን የመኖሪያ ቤት ኅብረት ሥራ ማኅበራት የቤት መስሪያ ቦታ ሊሰጠን ይገባል፡፡›› የእንጅባራ ከተማ ነዋሪዎች
‹‹በሕጋዊ መንገድ ተደራጅተን ዕውቅና ላገኘን የመኖሪያ ቤት ኅብረት ሥራ ማኅበራት የቤት መስሪያ ቦታ ሊሰጠን ይገባል፡፡›› የእንጅባራ ከተማ ነዋሪዎች‹‹የመሪ ዕቅድ ክለሳ ጠይቀናል፤ ዕቅዱ ጸድቆ ሲመጣ ለማኅበራት ምልሽ ይሰጣል፡፡›› የእንጅባራ ከተማ አስተዳደር‹‹በቀን 02/09/2011ዓ.ም ‹የከተማ መዋቅራዊ ፕላን ይስተካከልኝ› ብሎ በጠየቀው መሠረት የከተሞች ፕላን ኢንስቲትዩት በቀን 13/10/2011ዓ.ም ምላሽ ሰጥቷል፡፡›› የአማራ ክልል የከተሞች ፕላን ኢንስቲትዩትባሕር ዳር፡ ጥቅምት 18/2012 ዓ.ም (አብመድ) በእንጅባራ ከተማ አስተዳደር በማኅበር የተዳራጁ የመኖሪያ ቤት መስሪያ ቦታ ጠያቂዎች ፈጣን ምላሽ ባለማግኘታቸው ቅሬታቸውን ገለጹ፡፡በእንጅባራ ከተማ አስተዳደር የመኖሪያ ቤት መስሪያ ቦታ ለማገኘት 283 የኅብረት ሥራ ማኅበራት ተደራጅተዋል፡፡በከተማ አስተዳደሩ 66 ኅብረት ሥራ ማኅበራት ዕውቅና ያገኙ መሆናቸውንና 217 ኅብረት ሥራ ማኅበራት ደግሞ ዕውቅና እንዲሰጣቸው ጥያቄ ማቅረባቸውን ለአብመድ ገልጸዋል፡፡
አቶ መለሰ ጌታሁን በእንጅባራ ከተማ አስተዳደር በማኅበር ተደራጅተው ዕውቅና ካገኙት 66 የመኖሪያ ቤት ኅብረት ሥራ ማኅበራት ውስጥ በአንዱ አባል ናቸው፡፡ ‹‹የመኖሪያ ቤት ከሰው ልጅ መሠረታዊ ፍላጎቶች አንዱ ነው፡፡ ይህንን በመረዳት መንግሥት በሕጋዊ መንገድ ተደራጅተን ዕውቅና ላገኘን የመኖሪያ ቤት ኅብረት ሥራ ማኅበራት የቤት መስሪያ ቦታ ሊሰጠን ይገባል›› ብለዋል፡፡ በየጊዜው የቤት ኪራይ ጭማሪ እንዳማረራቸው በመግለጽና ሕገ መንግሥታዊ መብታቸውም መሆኑን በማመልከት የከተማ አስተዳደሩ የመኖሪያ ቤት መስሪያ ቦታ ሊሰጣቸው እንደሚገባ ጠይቀዋል፡፡አቶ ምንተስኖት አዳነ ደግሞ በእንጅባራ ከተማ አስተዳደር ተደራጅተው ዕውቅና ለማገኘት ከሚጠባበቁ ኅብረት ሥራ ማኅበራት የአንዱ አባል ናቸው፡፡ ‹‹ዕውቅና እንሰጣለን ብለው አደራጅተዋል፤ በውሉ መሠረትም ዕውቅና ሊሰጡን ይገባል›› ሲሉ ጠይቀዋል፡፡‹‹የከተማ አስተዳደሩ የመኖሪያ ቤት መስሪያ ቦታ ይሰጠን ጥያቄ ስናቀርብ ‹ቦታ የለንም› እያለን ነው፡፡ ለነዋሪዎች የቤት መስሪያ የሚሆን ቦታ እንዳለ እንውቃለን፤ መሪዎች የዜጎችን ችግር ተረድተው የመኖሪያ ቤት መስሪያ ቦታ ሊሰጡን ይገባል›› ብለዋል፡፡